Lentswe lena 'tswa' polelong ena, 'Ba re ba sa tswa bua jwalo ' ke lethusi. Sebedisa mathusi ana a latelang dipolelong tseo o ipopetseng tsona. Dihlatse tša Jehofa di ile tša dira kgopelo ka 2003 ya go hwetša disetifikeiti tša go ba baemedi ba bodumedi bao ba etelago bagolegwa go swana le baemedi ba madumedi a mangwe Lekgotleng la taolo la dikgolego la Fora. Dikgopelo ka moka di ile tša ganwa. Dihlatse di ile tša dira boipiletšo Kgorongkgolo ya Tsheko kgahlanong le phetho yeo e dirilwego ntle le go dirišwa ga molao goba mabaka gomme boipiletšo bjo le bjona bo ile bja se atlege. Lebaka le legolo leo le neilwego ke Lefapha la Toka la Fora la go gana go dumelela Dihlatse go ba baemedi ba bodumedi bao ba dumeletšwego go etela bagolegwa e bile gore Dihlatse tša Jehofa ga di lenaneong la madumedi ao a dumeletšwego go etela bagolegwa. Lefapha le le be le tshwenyegile gape ka gore ge Dihlatse tša Jehofa di ka dumelelwa go etela bagolegwa, madumedi a mangwe le ona a tla nyaka disetifikeiti tša go etela bagolegwa. Ka morago ga ge Lefapha la Toka le ganne dikgopelo tša tšona, Dihlatse di ile tša tšwela pele di ipelaetša kgorong ya tsheko.